ALAQUÀS INICIA EL PROCÉS PER A LA CREACIÓ DEL CONSELL DE SALUT I LES MESES INTERSECTORIALS PER A MILLORAR EL BENESTAR COMUNITARI DE LA POBLACIÓ
25/04/2024

# ALAQUÀS INICIA EL PROCÉS PER A LA CREACIÓ DEL CONSELL DE SALUT I LES MESES INTERSECTORIALS PER A MILLORAR EL BENESTAR COMUNITARI DE LA POBLACIÓ

*   25/04/2024
*   [Sanitat](/categoria/39/0/sanitat)
*   [Imprimir](#)
*   Compartir
*    https://www.alaquas.org/documento.asp?id\_do=21944

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21944%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20INICIA%20EL%20PROC%C3%89S%20PER%20A%20LA%20CREACI%C3%93%20DEL%20CONSELL%20DE%20SALUT%20I%20LES%20MESES%20INTERSECTORIALS%20PER%20A%20MILLORAR%20EL%20BENESTAR%20COMUNITARI%20DE%20LA%20POBLACI%C3%93)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21944/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21944/25042024whatsapp_image_2024-04-25_at_13_23_48_1_Form_4.jpg)](https://www.alaquas.org/ficheros/documentos/2024/2/21944/25042024whatsapp_image_2024-04-25_at_13_23_48_1_Form_10.jpg "<a href='https://www.alaquas.org/ficheros/documentos/2024/2/21944/25042024whatsapp_image_2024-04-25_at_13_23_48_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS INICIA EL PROCÉS PER A LA CREACIÓ DEL CONSELL DE SALUT I LES MESES INTERSECTORIALS PER A MILLORAR EL BENESTAR COMUNITARI DE LA POBLACIÓ</a>")

El Castell d'Alaquàs acull la presentació de la Xarxa de Salut Pública i dels òrgans de participació de que disposa l'administració pública, l'equip professional, associacions i ciutadania per a treballar de manera conjunta per la millora de la salut: els consells de salut i les meses intersectorials.

Alaquàs va celebrar el dimarts 22 d’abril la primera reunió per a la creació del Consell de Salut i les meses intersectorials, organismes creats per a millorar la salut comunitària de la població de manera generalitzada i implicar l’administració pública, professionals, associacions i ciutadania en espais de participació per a poder treballar de manera conjunta per a millorar la salut.

L’Alcalde d’Alaquàs, Toni Saura, va ser l’encarregat de presentar la jornada i va agrair a les persones assistents la seua implicació i la tasca important desenvolupada en aquest sentit pel Centre de Salut Pública de Torrent. La Regidora de Sanitat, Maria Alfonso, va destacar la importància de formar part d’aquesta iniciativa “que contribueix a millorar la salut i la qualitat de vida a través d’espais de treball per a consensuar idees i opinions i establir ferramentes d’actuació”.

El director del Centre de Salut Pública de Torrent, Enrique José Orts, va destacar que “la salut pública és l’esforç organitzat de la societat per a promoure la salut, previndre la maltaltia i millorar la qualitat de vida de la població. Per això, l’acció comunitària interrelaciona tres pilars bàscis (administració pública, professionals i ciutadana).

A continuació va intervindre la metgessa de Salut Comunitària del Centre de Salut Pública de Torrent, Nuria Font, que es va centrar en el Decret 47/2023 de 31 de març, del Consell, regulació dels consells de salut bàsics i altres espais de participació en la Comunitat Valenciana. Aquest decret regula els dos espais de participació bàsics,els consells de salut i meses intersectorials, amb la mateixa finalitat: impulsar l’acció comunitària i local en salut, promovent la intersetorialitat, l’equitat i la participació en les polítiques de salut locals. La metgessa va donar a conéixer els detalls de cada òrgan, la seua composició i com participar.

A la reunió van assistir representants de l’Ajuntament d’Alaquàs, del Centre de Salut d’Alaquàs, del sector farmacèutic, d’associacions, col·lectius i centres educatius del municipi.